
注讘讜讚讛 讝专讛 诇讚 注"讘 - 驻讬专讜砖 砖讟讬讬谞讝诇抓

讗讘讟讗 讚讟讬讬注讬 [诪讬谉 讞诪转 砖诇 注专讘讬诐] 砖讛诐 谞讜砖讗讬诐 讘讛诐 讬讬谉 诇讝诪谉 诪专讜讘讛, 讘转专 转专讬住专 讬专讞讬 砖转讗 砖专讬 [讗讞专讬 砖谞讬诐 注砖专 讞讚砖讬 砖谞讛 诪讜转专]. 讗诪专 专讘 讗讞讗 讘专讬讛 [讘谞讜] 砖诇 专讘 讗讬拽讗: 讛谞讬 驻讜专爪谞讬 讚讗专诪讗讬 [驻住讜诇转 讬讬谉 砖诇 讙讜讬诐], 讘转专 转专讬住专 讬专讞讬 砖转讗 砖专讬 [讗讞专讬 砖谞讬诐 注砖专 讞讚砖讬 砖谞讛 诪讜转专]. 讗诪专 专讘 讗讞讗 讘专讬讛 [讘谞讜] 砖诇 专讘讗: 讛谞讬 讙讜诇驻讬 砖讞讬诪讬 讜讗讜讻诪讬 [讗讜转诐 拽谞拽谞讬诐 讞讜诪讬诐 讜砖讞讜专讬诐], 讘转专 转专讬住专 讬专讞讬 砖转讗 砖专讬 [讗讞专 砖谞讬诐 注砖专 讞讚砖讬 砖谞讛 诪讜转专].


讗 砖谞讬谞讜 讘诪砖谞讛: 讜讛诪讜专讬讬住 (诪讗讻诇 讛注砖讜讬 诪爪讬专 砖诇 讚讙讬诐), 专' 诪讗讬专 讗讜住专 讘讛谞讗讛 诪砖讜诐 砖诪注专讘讬诐 讘讜 讬讬谉, 讜讞讻诪讬诐 诪转讬专讬诐 讘讛谞讗讛. 转谞讜 专讘谞谉 [砖谞讜 讞讻诪讬诐]: 诪讜专讬讬住 砖诇 讗讜诪谉 鈥� 诪讜转专, 诪砖讜诐 砖讘注诇讬 讛诪拽爪讜注 讗讬谞诐 诪注专讘讬诐 讘讜 讬讬谉. 专' 讬讛讜讚讛 讘谉 讙诪诇讬讗诇 讗讜诪专 诪砖讜诐 (讘砖诐) 专' 讞谞讬谞讗 讘谉 讙诪诇讬讗诇: 讗祝 讞讬诇拽 (住讜讙 砖诇 讚讙讬诐 拽讟谞讬诐) 砖诇 讗讜诪谉 鈥� 诪讜转专, 讜讗讬谉 讞讜砖砖讬诐 砖诪注专讘讬诐 讘讛诐 讚讙讬诐 讟诪讗讬诐, 诪驻谞讬 砖讗讜诪谞讬诐 讗讬谞诐 注讜砖讬诐 讝讗转.


转谞讬 [砖谞讛] 讗讘讬诪讬 讘专讬讛 [讘谞讜] 砖诇 专' 讗讘讛讜: 诪讜专讬讬住 讗讜诪谉 鈥� 诪讜转专. 讛讜讗 转谞讬 诇讛 [讛讬讛 砖讜谞讛 讗讜转讛, 讗转 讛讘专讬讬转讗 讛讝讜] 讜讛讜讗 讗诪专 诇讛 [讛讬讛 讗讜诪专, 诪驻专砖 讗讜转讛]: 驻注诐 专讗砖讜谉 讜砖谞讬 砖注讜砖讬诐 讗转 讛爪讬专 诪谉 讛讚讙讬诐 鈥� 诪讜转专, 驻注诐 砖诇讬砖讬 鈥� 讗住讜专, 诪讗讬 讟注诪讗 [诪讛 讟注诐 讛讚讘专]? 驻注诐 专讗砖讜谉 讜砖谞讬 讚谞驻讬砖 砖讜诪谞讬讬讛讜 [砖诪专讜讘讛 讛砖讜诪谉 砖讘讛诐] 鈥� 诇讗 爪专讬讱 诇诪讬专诪讬 讘讛讜 讞诪专讗 [讗讬谉 爪讜专讱 诇讛讟讬诇 讘讛诐 讬讬谉], 讜诇讻谉 讬砖 讘讛诐 专拽 爪讬专 砖诇 讚讙讬诐, 诪讻讗谉 讜讗讬诇讱 专诪讜 讘讛讜 讞诪专讗 [诪讻讗谉 讜讛诇讗讛 诪讟讬诇讬诐 讘讛诐 讬讬谉] 讻讚讬 诇砖驻专 讗转 讟注诪诐.


诪住讜驻专, 讛讛讜讗 讗专讘讗 讚诪讜专讬讬住讗 讚讗转讬 诇谞诪讬诇讗 [讗谞讬讛 讗讞转 砖诇 诪讜专讬讬住 砖讛讙讬注讛 诇谞诪诇] 砖诇 注讻讜, 讗讜转讬讘 [讛讜砖讬讘, 讛注诪讬讚] 专' 讗讘讗 砖诪谉 讛注讬专 注讻讜 谞讟讜专讬 讘讛讚讛 [砖讜诪专讬诐 讗爪诇讛] 讻讚讬 砖诇讗 讬注专讘讜 讬讬谉 讘诪讜专讬讬住. 讗诪专 诇讬讛 [诇讜] 专讘讗: 注讚 讛讗讬讚谞讗 诪讗谉 谞讟专讛 [注讻砖讬讜 诪讬 砖诪专 讗讜转讛]? 讗诪专 诇讬讛 [诇讜]: 注讚 讛讗讬讚谞讗 诇诪讗谉 谞讬讞讜砖 [注讻砖讬讜 诇诪讛 谞讞砖讜砖] 诇讛? 讗讬 诪砖讜诐 讚诪注专讘讬 讘讬讛 讞诪专讗 [讗诐 诪砖讜诐 砖诪注专讘讬诐 讘讛 讬讬谉], 讛专讬 讘讗讜转讜 诪拽讜诐 砖讘讜 诪讬讬爪专讬诐 讗转 讛诪讜专讬讬住 讛讬讬谉 讬拽专 讛专讘讛 讬讜转专, 注讚 砖拽讬住转讗 讚诪讜专讬讬住 讘诇讜诪讗, 拽讬住转讗 讚讞诪专讗 讘讗专讘注讛 诇讜诪讬 [诇讜讙 砖诇 诪讜专讬讬住 讘讝讜讝, 诇讜讙 砖诇 讬讬谉 讘讗专讘注讛 讝讜讝讬诐], 讜诇讻谉 讗讬谉 诇讞砖讜砖 砖讬注专讘讘讜 砖诐 讬讬谉, 讗讘诇 讻讗谉 砖讛诪讜专讬讬住 讬拽专 诪谉 讛讬讬谉, 砖诪讗 诪注专讘讬诐 讘讜 讬讬谉 讻讚讬 诇讝讬讬驻讜.


讗诪专 诇讬讛 [诇讜] 专' 讬专诪讬讛 诇专' 讝讬专讗: 讚诇诪讗 讗讬讬讚讬 讚爪讜专 讗转讜 讚砖讜讬 讞诪专讗 [砖诪讗 讚专讱 爪讜专 讘讗讜, 砖砖诐 讛讬讬谉 讝讜诇]! 讗诪专 诇讬讛 [诇讜]: 讛转诐 注讬拽讜诇讬 讜驻砖讜专讬 讗讬讻讗 [砖诐 注讬拽讜诇讬诐 讜讛驻砖专转 砖诇讙 讬砖 讘讚专讱], 讜诇讻谉 讗讬谞诐 诪讙讬注讬诐 讚专讱 砖诐.


讘 砖谞讬谞讜 讘诪砖谞讛: 讜讙讘讬谞转 讘讬转 讗讜谞讬讬拽讬 专' 诪讗讬专 讗住专 讘讛谞讗讛, 讜讞讻诪讬诐 诪转讬专讬诐 讘讛谞讗讛. 讗诪专 专' 砖诪注讜谉 讘谉 诇拽讬砖: 诪驻谞讬 诪讛 讗住专讜 讙讘讬谞转 讗讜谞讬讬拽讬 诇讚注转 专' 诪讗讬专? 诪驻谞讬 砖专讜讘 注讙诇讬诐 砖诇 讗讜转讛 注讬专, 砖讘诪讬爪讬 拽讬讘转诐 注讜砖讬诐 讙讘讬谞讛 讝讜, 谞砖讞讟讬谉 诇注讘讜讚讛 讝专讛. 讜砖讜讗诇讬诐: 诪讗讬 讗讬专讬讗 [诪讛 砖讬讬讱] 诪讚讜注 讚讜讜拽讗 专讜讘 注讙诇讬诐? 讗驻讬诇讜 讛讬讛 诪讬注讜讟 砖诇 讗讜转诐 注讙诇讬诐 谞砖讞讟 诇注讘讜讚讛 讝专讛 谞诪讬 [讙诐 讻谉] 讛讬讛 讗讜住专, 讚讛讗 [砖讛专讬] 专' 诪讗讬专 讞讬讬砖 诇诪讬注讜讟讗 [讞讜砖砖 讙诐 诇诪讬注讜讟]!


讜诪砖讬讘讬诐: 讗讬 讗诪专转 [讗诐 讗讜诪专 讗转讛] 砖专讜讘 讛注讙诇讬诐 谞砖讞讟讬诐 诇注讘讜讚讛 讝专讛, 讛专讬 诇诪专讜转 砖砖讗专 讛讘讛诪讜转 砖注讜砖讬诐 讙讘讬谞讛 讘拽讬讘转谉 讗讬谞谉 谞砖讞讟讜转 诇注讘讜讚讛 讝专讛, 讗讬讻讗 [讬砖] 诇讞砖讜砖 诇诪讬注讜讟 砖诇 讗讬住讜专,


讗诇讗 讗讬 讗诪专转 [讗诐 讗讜诪专 讗转讛] 砖专拽 诪讬注讜讟 讛注讙诇讬诐 谞砖讞讟讬诐 诇砖诐 讻讱, 讛专讬 讻讬讜谉 讚讗讬讻讗 [砖讬砖] 专讜讘 注讙诇讬诐 砖讗讬谉 谞砖讞讟讬谉 诇注讘讜讚讛 讝专讛, 讜讗讬讻讗 谞诪讬 [讜讬砖 讙诐 讻谉] 砖讗专 讘讛诪讜转 砖讗讬谉 谞砖讞讟讬谉 讻诇诇 诇注讘讜讚讛 讝专讛 鈥� 讛讜讛 诇讬讛 诪讬注讜讟讗 讚诪讬注讜讟讗 [讛专讬 讝讛 诪讬注讜讟 砖讘诪讬注讜讟], 讜诪讬注讜讟讗 讚诪讬注讜讟讗 诇讗 讞讬讬砖 [讜诇诪讬注讜讟 砖讘诪讬注讜讟 诇讗 讞砖砖] 讗驻讬诇讜 专' 诪讗讬专.


讗诪专 诇讬讛 [诇讜] 专' 砖诪注讜谉 讘谉 讗诇讬拽讬诐 诇专' 砖诪注讜谉 讘谉 诇拽讬砖: 讻讬 [讙诐 讻讗砖专] 谞砖讞讟讬谉 讛注讙诇讬诐 诇注讘讜讚讛 讝专讛 诪讗讬 讛讜讬 [诪讛 讘讻讱]? 讜讛讗 讗转 讛讜讗 讚砖专讬 [讜讛专讬 讗转讛 讛讜讗 砖诪转讬专] 讘诪拽专讛 讻讝讛!


讚讗转诪专 [砖谞讗诪专] 砖谞讞诇拽讜 讘讘注讬讛 讛讘讗讛: 讛砖讜讞讟 讗转 讛讘讛诪讛 注诇 诪谞转 诇讝专讜拽 讚诪讛 诇注讘讜讚讛 讝专讛, 讗讜 诇讛拽讟讬专 讞诇讘讛 诇注讘讜讚讛 讝专讛, 专' 讬讜讞谞谉 讗诪专: 讗住讜专讛 讛讬讗 讻讘专 诪注讻砖讬讜, 讜诪住讘讬专讬诐: 拽住讘专 [住讘讜专 讛讜讗] 诇注谞讬谉 注讘讜讚讜转 讛拽专讘谉 讘诪拽讚砖: 诪讞砖讘讬谉 诪注讘讜讚讛 诇注讘讜讚讛, 讻讙讜谉, 砖讗诐 讘讝诪谉 注讘讜讚转 讛砖讞讬讟讛 讞砖讘 诪讞砖讘转 驻住讜诇 讘注讘讜讚转 讛讝专讬拽讛, 砖讻讜讜谞转讜 诇讝专讜拽 讗转 讛讚诐 诇讗讞专 讝诪谞讜 鈥� 驻讬讙讜诇 讛讜讗, 讜讬诇驻讬谞谉 [讜讗谞讜 诇诪讚讬诐] 讞讜抓 诪驻谞讬诐 讻诇讜诪专, 讚讬谞讬诐 砖诇 砖讞讬讟转 讞讜抓 (讻讙讜谉 诇注讘讜讚讛 讝专讛) 诪砖讞讬讟转 驻谞讬诐 砖讘诪拽讚砖, 砖讘讛 讬砖 驻讬讙讜诇 讘讻讙讜谉 讝讛.


讜专' 砖诪注讜谉 讘谉 诇拽讬砖 讗诪专: 诪讜转专转!


讗诪专 诇讬讛 [诇讜] 专' 砖诪注讜谉 讘谉 诇拽讬砖: 转专诪讬谞讱 砖注转讱 [讬转专讜诪诐 诪讝诇讱], 讗讘诇 砖讗诇转讱 讝讜 讗讬谞讛 砖讗诇讛, 诪驻谞讬 砖讻讗谉 诪讚讜讘专 讘讗讜诪专: 讘讙诪专 讝讘讬讞讛 (砖讞讬讟讛) 讛讜讗 注讜讘讚讛 讗转 讛注讘讜讚讛 讝专讛. 讜诇讻谉 讻讗砖专 讛讜讗 砖讜讞讟 讗讜转讛 诪讬讚 谞讗住专转.


讙 砖谞讬谞讜 讘诪砖谞讛, 讗诪专 专' 讬讛讜讚讛: 砖讗诇 专' 讬砖诪注讗诇 讗转 专' 讬讛讜砖注 诪驻谞讬 诪讛 讗住专讜 讙讘讬谞讜转 讙讜讬诐 讜讻讜'. 讗诪专 专讘 讗讞讚讘讜讬 讗诪专 专讘: 讛诪拽讚砖 讗砖讛 讘驻专砖 砖讜专 讛谞住拽诇 鈥� 讛专讬 讛讗砖讛 诪拽讜讚砖转, 诇诪专讜转 砖砖讜专 讛谞住拽诇 讗住讜专 讘讛谞讗讛, 诪砖讜诐 砖讛驻专砖 讗讬谞讜 讗住讜专 讘讛谞讗讛, 讜讛讜讗 砖讜讜讛 驻专讜讟讛. 讗讘诇 讛诪拽讚砖 讘驻专砖 注讙诇讬 注讘讜讚讛 讝专讛 鈥� 讗讬谞讛 诪拽讜讚砖转, 诪砖讜诐 砖驻专砖 讝讛 讗祝 讛讜讗 讗住讜专 讘讛谞讗讛. 讜讟注诪讜 砖诇 讚讬谉 讝讛, 讗讬讘注讬转 讗讬诪讗 [讗诐 转专爪讛 讗诪讜专] 诪谉 讛住讘专讗, 讜讗讬讘注讬转 讗讬诪讗 [讜讗诐 转专爪讛 讗诪讜专] 拽专讗 [诪谉 讛诪拽专讗].


讜诪驻专讟讬诐: 讗讬讘注讬转 讗讬诪讗 住讘专讗 [讗诐 转专爪讛 讗诪讜专 住讘专讛], 讙讘讬 [讗爪诇] 注讙诇讬 注讘讜讚讛 讝专讛 谞讬讞讗 诇讬讛 讘谞驻讞讬讛 [谞讜讞 诇讜 讘谞驻讞 砖诇讜] 砖讬讬专讗讜 讛注讙诇讬诐 砖诪谞讬诐 讬讜转专, 讜诇讻谉 讙诐 讛驻专砖 砖讘诪注讬讛诐 诪爪讟专祝 诇讗讬住讜专, 讗讘诇 讙讘讬 [讗爪诇] 砖讜专 讛谞住拽诇 诇讗 谞讬讞讗 诇讬讛 讘谞驻讞讬讛 [诇讗 谞讜讞 诇讜 讘谞驻讞讜] 讻诇讜诪专, 讗讬谉 讝讛 讗讬讻驻转 诇讜, 讜诇讻谉 讛驻专砖 讗讬谞讜 谞讞砖讘 讜讗讬谞讜 谞讗住专 注诐 讛砖讜专.


讗讬讘注讬转 讗讬诪讗 拽专讗 [讗诐 转专爪讛 讗诪讜专 诪谉 讛诪拽专讗], 讻转讬讘 讛讻讗 [谞讗诪专 讻讗谉] 讘注讘讜讚讛 讝专讛: "诇讗 讬讚讘拽 讘讬讚讱 诪讗讜诪讛 诪谉 讛讞专诐" (讚讘专讬诐 讬讙, 讬讞) 砖讗驻讬诇讜 讛谞讗讛 讻诇砖讛讬 诪讛诐 讗住讜专讛, 讜讻转讬讘 讛转诐 [讜谞讗诪专 砖诐] 诇讙讘讬 砖讜专 讛谞住拽诇: "住拽讜诇 讬住拽诇 讛砖讜专 讜诇讗 讬讗讻诇 讗转 讘砖专讜" (砖诪讜转 讻讗, 讻讞), 讜谞诇诪讚 诪讻讗谉: 讘砖专讜 讗住讜专, 讛讗 [讛专讬] 驻专砖讜 诪讜转专转.

